# Hanja

|  |
| --- |
| Hanja |
|  |
| Pangalang Koreano |
| Hangul | 한자 |
| Hanja | 漢字 |
| Revised Romanization | *Hanja* |
| McCune–Reischauer | *Hancha* |

| Koreanong sistema ng panulat |
| --- |
| Hangul
Hanja* Hyangchal
* Gugyeol
* Idu

Magkahalong panitik
Romanisasyong Koreano* Binagong Romanisasyon ng Koreano
* McCune-Reischauer
* Romanisasyon ng Yale
 |

| Hanja  |
| --- |
| Uri | Logograpiko |
| Mga wika | Koreano |
| Mga magulang na sistema |
(Tsino)* Panitik ng Orakulong Buto
	+ Panitik na Tatak
		- Klerikong Panitik
			* Kaishu
				+ Hanja
 |
| Mga kapatid na sistema | Kanji, Zhuyin, Pinapayak na Tsino, Chu Nom, Panitik na Khitan, Panitik na Jurchen |
| **PAALALA**: Maaaring naglalaman ang pahinang ito ng mga simbolong pamponetikong IPA. |

Ang **Hanja** ay ang isang salitang Koreano para sa kanilang **Panulat na Tsino**. Ito ay tumutukoy sa mga titik Tsino na hiniram mula sa Wikang Tsino at isinama sa Wikang Koreano kasama ang mga ponetiko nito. Ang *Hanja-mal* o ang *hanja-eo* ay tumutukoy sa mga salitang maaaring isulat kasama ang hanja, at ang *hanmun* (한문, 漢文) ay tumutukoy sa panulat ng mga Sinaunang Tsino, subalit ang "hanja" ay mas kadalasang ginagamit upang tukuyin ang lahat ng konsepto nito. Dahil hindi gaano nagbago ang hanja, ang mga ito ay halos kahalintulad ng sa panulat na tradisyunal na Tsino at sa mga karakter na *kyūjitai*. Iilan lamang sa mga titik hanja ang binago o bukod tangi.

Datapwat mayroon isang ponetikong Koreanong alpabeto na nabuo ng isang pangkat ng mga dalubhasa na tinalaga ni Haring Sejong, na ngayon ay kilala bilang hangul, hindi agad naging malawaka ang paggamit dito hanggang noong huling bahagi ng ika-19 na dantaon hanggang unang bahagi ng ika-20 dantaon. Kaya, noong mga panahon na iyon, kinakailangan na mahusay sa pagbasa at pagsulat ng hanja upang maging isang muwang na Koreano, dahil sa karamihan ng mga literaturang Koreano at ang ibang mga dokumentong Koreano ay nakasulat sa hanja. Ngayon, ang Hanja ay may iba nang ginagampanan. Ang mga iskolar na nains mag-aral ng kasaysayan ng Korea ay kailangang matutong magbasa ng hanja upang mabasa ang mga dokumentong pangkasaysayan. Para sa karaniwang Koreano, ang pag-aaral ng ilang hanja ay nakakatulong ng malaki sa kanila upang maunawaan ang mga salitang bumubuo dito. Hindi isinusulat ang hanja sa pagsusulat ng mga katutubong salitang Koreano, kung saan hangul ang ginagamit, at kahit ang mga salitang hango sa wikang Tsino - *hanja-eo* (한자어, 漢字語) — ay mas kadalasang isinusulat din sa alpabetong hangul.

## Edukasyon

Ang hanja ay itinuturo sa hiwalay na kurso sa mga mataas na paaralan sa Timog Korea, na nakahiwalay sa normal na kurikulum ng wikang Koreano. Ang pormal na pag-aaral ng hanja ay nagsisimula sa ika-pitong baitang (*junior high school*) at nagpapatuloy hanggan sa sila ay makapagtapos sa *senior high school* sa ika-12 baitang. May kabuuang 1,800 na hanja ang itinuturo: 900 para sa junior high, at 900 ulit sa senior high (simula sa ika-10 baitang) Ang ilang pag-aaral ng hanja pagkatapos sa mataas na paaralan ay ipinagpapatuloy ng ilang mga pamantasan.

Datapwat mabilisang inabandona ng Hilagang Korea ang malawakang paggamit ng hanja pagkatapos ng kanilang kalayaan, ang bilang ng mga hanjang itinuturo sa mababang paaralan at mataas na paaralan sa Hilagang Korea ay mas marami pa kaysa sa 1,800 na itinuturo sa Timog Korea. Una nang nanawagan si Kim Il-sung sa unti-unting pag-abandona sa paggamit ng hanja, subalit iniba niya ang kanyang desisyon noong dekada '60; Bilang resulta, isang aklat ng mga panulat na karakter na Intsik ang ginawa para sa mga paaaralan sa Hilagang Korea upang gamitin ng mga mag-aaral mula sa ika-5 hanggang ika-9 na baitang, at naglalaman ng 1,500 na mga karakter, at may 500 dagdag pa para naman sa mga mag-aaral sa ika-10 hanggang ika-12 baitang. Ang mga mag-aaral sa kolehiyo ay may karagdagang 1,000 karakter at may sa buong panahon ng pag-aaral ng hanja sa Hilagang Korea ay may tuos na 3,000 mga karakter.

## Mga Pinagkuhaan

* Brown, R.A. (1990). "Korean Sociolinguistic Attitudes in Japanese Comparative Perspective". *Journal of Asia Pacific Communication*. **1**: 117–134.
* DeFrancis, John (1990). *The Chinese Language: Fact and Fantasy*. Honolulu: University of Hawaii Press. ISBN 0-8248-1068-6.
* Hannas, William. C. (1997). *Asia's Orthographic Dilemma*. Honolulu: University of Hawaii Press. ISBN 0-8248-1892-X (paperback); ISBN 0-8248-1842-3 (hardcover). `{{cite book}}`: Check `|isbn=` value: invalid character ()
* Hannas, William. C. (2003). *The Writing on the Wall: How Asian Orthography Curbs Creativity*. Philadelphia: University of Pennsylvania Press. ISBN 0-8122-3711-0.
* Taylor, Insup; Taylor, M. Martin (1983). *The psychology of reading*. New York: Academic Press. ISBN 0-1268-4080-6.

## Mga kawing panlabas

* (sa Pranses) Hanja-hangeul talahuluganan Naka-arkibo 2011-09-11 sa Wayback Machine.
* open okpyŏn (open-source hanja dictionary) Naka-arkibo 2008-12-05 sa Wayback Machine.
* Hanja Hangul Convert Project Naka-arkibo 2010-06-12 sa Wayback Machine.
* Hanja (Chinese characters) Naka-arkibo 2002-10-15 sa Wayback Machine.

 *Ang lathalaing ito na tungkol sa **Wika** at **Korea** ay isang usbong. Makatutulong ka sa Wikipedia sa pagpapalawig nito.*